
Considerații generale

Epilepsia reprezintă un grup de tulburări neurologice de lungă durată, caracterizate prin una sau mai multe crize epileptice. 50 de milioane de oameni din întreaga lume suferă de epilepsie, fiind una dintre cele mai comune boli neurologice la nivel global, estimându-se că 1 din 100 de oameni au această boală, iar pentru 50% din cazuri cauza este necunoscută. Potrivit Organizației Mondiale a Sănătății
, la nivel global, aproximativ 2,4 milioane de persoane sunt diagnosticate cu epilepsie în fiecare an. În țările cu venituri mari, cazuri noi anuale sunt între 30 și 50 la 100 000 de persoane din populația generală. Aproximativ 80% dintre persoanele cu epilepsie trăiesc în țările cu venituri mici și medii, iar trei sferturi dintre acestea nu primesc tratamentul de care au nevoie (vezi Infografic 2015 realizat de OMS).
Criza epileptică se defineşte ca acel episod apărut brusc, cu toate modificările pe care le generează - motorii, senzitive, de comportament; între aceste crize persoanele pot şi au de cele mai multe ori o viaţă absolut normală. Epilepsia
 ca boală se defineşte ca aparitia a minim două crize, cu interval de timp între ele, neprovocate. O criza unică de pierdere a stării de conştienţă, însoţită de convulsii tonico-clonice, nu este suficientă pentru a pune diagnosticul de epilepsie.

Organizaţia Mondială a Sănătăţii a tras un semnal de alarmă privind situaţia bolnavilor, plasând epilepsia pe lista de priorităţi a anului 2016. În anul 2015, OMS adopta Rezoluţia privind epilepsia, intitulată “Global burden of epilepsy and the need for coordinated action at the country level to address its health, social and public knowledge implications” 
, Romania fiind unul dintre statele care au susţinut Rezoluţia în cadrul reuniunii Consiliului Executiv al OMS şi Adunării Mondiale a Sănătăţii. În textul Rezoluţiei statele membre sunt îndemnate să implementeze planuri naţionale de managemet al epilepsiei în vederea depăşirii inegalităţilor şi nedreptăţilor din domeniul sănătăţii, serviciilor sociale şi altor servicii conexe, acordându-se o atenţie deosebită persoanelor cu epilepsie care trăiesc în condiţii de vulnerabilitate. De asemenea, statele sunt sfătuite să introducă la nivelul asistenţei medicale primare (în comunităţi) servicii special destinate persoanelor epileptice şi să crească gradul de accesabilitate al pacienţilor la medicamentele antiepileptice esenţiale.
La nivel european, în cadrul Declaraţiei Parlamentului European din 15 septembrie 2011 privind epilepsia
, se constată că epilepsia este cea mai întâlnită afecţiune cerebrală gravă, de care suferă aproximativ 6 000 000 de europeni, anual fiind diagnosticate 300 000 de cazuri noi. Epilepsia distruge sănătatea și afectează, totodată, toate aspectele vieții, putând impune poveri de natură fizică, psihologică și socială asupra persoanelor afectate și a familiilor lor.
Parlamentul European, luând în considerare faptul că până la 70% dintre persoanele afectate ar putea evita crizele epileptice printr-un tratament adecvat, în condițiile în care 40% dintre persoanele cu epilepsie din Europa nu beneficiază de un astfel de tratament, invită Comisia și Consiliul:
- să încurajeze cercetarea și inovarea în domeniul prevenției, al diagnosticării precoce și al tratamentului epilepsiei;

· să acorde prioritate epilepsiei, ca o boală importantă care impune o povară considerabilă în întreaga Europă;

· să întreprindă inițiative prin care să încurajeze statele membre să garanteze egalitatea calității vieții pentru persoanele cu epilepsie, inclusiv în materie de educație, încadrare în muncă, transport și servicii medicale publice, de exemplu prin stimularea schimbului de bune practici;
· să încurajeze realizarea unor evaluări eficiente ale impactului asupra sănătății în ceea ce privește toate politicile importante de la nivel național și de la nivelul UE.
În cadrul Declaraţiei s-a precizat faptul ca 40% dintre copiii cu epilepsie au dificultăți la școală, iar nivelul șomajului este ridicat în rândul persoanelor cu epilepsie din Europa, acestea fiind expuse stigmatizării și prejudecăților. În acest context, Parlamentul European a lansat statelor membre invitaţia de a introduce o legislație corespunzătoare destinată să protejeze drepturile tuturor persoanelor cu epilepsie.

Reglementări europene cu privire la persoanele afectate de epilepsie

În planul legislaţiei Uniunii Europene, Directiva 2009/113/CE a Comisiei de modificare a Directivei 2006/126/CE a Parlamentului European şi a Consiliului privind permisele de conducere
 reglementează condiţiile în care un bolnav epileptic are dreptul să deţină carnet de conducere. Astfel conducătorilor auto cu epilepsie trebuie să li se monitorizeze capacitatea de a conduce până când trec cel puțin cinci ani fără nicio criză. Dacă persoana suferă de epilepsie, criteriile pentru acordarea/reînnoirea necondiționată a permisului nu sunt întrunite. Autoritatea responsabilă de eliberarea permiselor de conducere trebuie notificată în acest sens. În cazul crizelor de epilepsie provocate, solicitantul, care a avut o criză de epilepsie favorizată de un factor provocator recognoscibil şi care este improbabil să apară în timpul condusului, poate fi declarat apt pentru a conduce de la caz la caz, în funcție de avizul neurologic.

Solicitantul care a avut o primă criză de epilepsie neprovocată poate fi declarat apt pentru condus după o perioadă de șase luni în care nu au mai avut loc crize și dacă s-a efectuat o evaluare medicală corespunzătoare. Autoritățile naționale pot permite conducătorilor auto cu prognostic bun recunoscut să conducă înaintea încheierii acestei perioade.Conducătorii auto sau solicitanții pot fi declarați apți pentru condus după trecerea unui an în care nu au mai avut loc crize.


Directiva reglementează şi situaţia conducătorilor auto care au crize numai în timpul somnului şi care pot fi declaraţi apţi pentru a conduce dacă acest tipar a fost observat pe o perioadă care nu trebuie să fie mai mică decât perioada fără crize necesară în cazul epilepsiei. Dacă apar atacuri sau crize în timpul perioadei de veghe, este necesară o perioadă suplimentară de un an fără crize înainte de acordarea sau reînnoirea permisului.

În privinţa crizelor care nu influențează starea de conștiență sau capacitatea de reacție, solicitantului sau conducătorului auto care nu a avut alte crize decât cele în privința cărora s-a demonstrat că nu afectează nici starea de conștiență și nici capacitatea de reacție poate fi declarat apt pentru a conduce dacă acest tipar a fost observat pe o perioadă care nu trebuie să fie mai mică decât perioada fără crize necesară în cazul epilepsiei. Dacă apar orice fel de alte atacuri sau crize, este necesară o perioadă suplimentară de un an fără crize înainte de acordarea sau reînnoirea permisului.
În cazul crizelor provocate de schimbarea sau eliminarea terapiei medicamentoase antiepileptice la recomandarea unui medic, pacientul poate fi sfătuit să nu conducă timp de șase luni de la încetarea tratamentului. Crizele care apar în timpul schimbării sau eliminării tratamentului medicamentos prescrise de medic duc la interzicerea condusului pentru trei luni dacă se reia tratamentul anterior.

La examenele neurologice amănunțite nu trebuie să se confirme o patologie cerebrală aferentă afecțiunii și nu trebuie să se înregistreze nicio activitate epileptiformă pe electroencefalogramă (EEG). După un episod acut, trebuie să se facă o EEG și un examen neurologic corespunzător.

Astfel solicitantul care a avut o primă criză de epilepsie neprovocată poate fi declarat apt pentru condus după o perioadă de cinci ani în care nu au mai avut loc crize și în care nu s-a administrat tratament medicamentos, dacă s-a efectuat un examen neurologic corespunzător. Autoritățile naționale pot permite conducătorilor auto cu prognostic bun recunoscut să conducă înaintea încheierii acestei perioade.

Pierderea conștienței trebuie evaluată în funcție de riscul de recurență în timpul condusului. Riscul de recurență trebuie să fie de cel mult 2 % pe an.

Anumite afecțiuni (de exemplu, malformații artero-venoase sau hemoragii intracerebrale) presupun o creștere a riscului de apariție a crizelor, chiar în cazurile în care nu a avut loc nicio criză anterioară. Într-o astfel de situație trebuie efectuat un examen de către un organ medical de specialitate; riscul de apariție a unei crize trebuie să fie de cel mult 2 % pe an pentru acordarea sau reînnoirea permisului.
Prevederile Directivei 2009/113 au fost implementate în România prin intermediul  Ordinului nr.1162/2010 pentru aprobarea Normelor minime privind aptitudinile fizice si mentale necesare pentru conducerea unui autovehicul
.
Ghidul “Basic principles and Guidance instrument for developing, adopting and implementing epilepsy legislation”
 (2012), elaborat în cadrul Campaniei Globale Împotriva Epilepsiei, organizată de către OMS şi ILAE
, identifică urmatoarele aspecte-cheie în vederea elaborării legislaţiei privitoarea la epilepsie:

- asigurarea accesului la servicii de îngrijire a pacienţilor epileptici; elaborarea şi adoptarea legislaţiei privind introducerea serviciilor de asistenţă primară de sănătate în asigurarea serviciilor de sănătate destinate pacienţilor epileptici; creşterea gradului de accesabilitatea la medicaţia antiepileptică; promovarea legislaţiei privind includerea servciilor de consiliere psiho-sociologică (psihoterapia, consilierea şi reabilitarea vocaţională) în rândul serviciilor disponibile persoanelor afectate de această maladie;

-  asigurarea unor standarde de îngrijire acceptabile şi de bună calitate conform Ghidului “Appropriate Standards of Epilepsy Care Across Europe”
 elaborat în anul 1997 de către Comisia pentru Afaceri Europene a ILAE;

- asigurarea dreptului pacientului epileptic la consimtământul informat şi implicarea acestuia în deciziile cu privire la tratamentul şi îngrijirea sa;

- asigurarea confidentialităţii medic-pacient;

- accesul pacientului la fişele medicale.

Alte aspecte-cheie care trebuie luate în considerare în elaborarea actelor normative destinate bolnavilor de epilepsie sunt:

· promovarea legislaţiei privind egalitatea în faţa legii şi protecţia împotriva discriminării pacienţilor cu dizabilităţi; abrogarea legislaţiei discriminatorii la adresa bolnavilor de epilepie;

· asigurarea accesului liber la justiţie a pacientilor cu dizabilităţi, inclusiv în calitatea de martori în procedurile judiciare; astfel statele europene trebuie să întreprindă măsuri de formare profesională pentru personalul administraţiei judiciare, poliţiei şi penitenciarealor în lucrul cu persoanele cu dizabilităţi;

· asigurarea protecţiei sociale şi a unui standard de viaţă adecvat pentru bolnavii de epilepsie; facilitarea accesului la sistemul de asigurări sociale;

· dreptul la viaţa privată şi familială; promovarea măsurilor legislative de condamnare a stigmatizării şi discriminării bolnavilor de epilepsie;
· dreptul la educaţie;
· dreptul la muncă şi angajare;
· dreptul de a conduce un mijloc de transport pentru pacienţii care se află sub tratament;
· implementarea programelor de realibilitare a bolnavilor epileptici cu privire la sănătate, angajare în câmpul muncii, educaţie şi perfecţionare, în aşa fel încât aceste programe: a) să înceapă cât mai repede posibil şi să se bazeze pe o evaluare multidisciplinară a nevoilor şi punctelor forte ale bolnavului; b) să fie dispobile în cadrul comunităţii, inclusiv în zonele rurale;
· integrarea socială a persoanelor cu dizabilităţi în comunitate.
În cadrul Ghidului este sugerată adoptarea următoarelor tipuri de acţiuni cu privire la legislaţia specifică persoanelor diagnosticate cu epilepsie:

· asigurarea prin intermediul legislaţiei a drepturilor civile, culturale, economice, politice şi sociale ale persoanelor cu epilepsie;

· întocmirea de proiecte legislative cu scopul creşterii gradului de integrare a persoanelor cu epilepsie;

· introducerea de noi beneficii pentru persoanele epileptice, mai ales în cadrul statelor cu resurse limitate;

· nediscriminarea persoanelor cu epilepsie în vederea obţinerii unei locuinţe;

· abrogarea legislaţiei care interzice încheierea unei căsătorii sau parteneriat social în cazul  persoanelor epileptice;

· asigurarea drepturilor parentale ale persoanelor epileptice;

· asigurarea dreptului egal la educaţie al copiilor epileptici;

·  protejarea persoanelor epileptice împotriva discriminării şi exploatării la locul de muncă;

·  asigurarea dreptului la formare profesioanală a persoanelor epileptice;

· asigurarea unui mediu de lucru propice persoanelor epileptice;

· garantarea egalităţii de şanse la angajare;

· protejarea angajaţilor epileptici de la concediere în baza diagnosticului de epilepsie;

· dreptul persoanelor cu epilepsie la serviciile de reabilitare în cadrul comunităţii pentru menţinerea unei vieţi independente.

Reglementări naționale privind protecția persoanelor afectate de epilepsie

Conform studiului intitulat “Current status of epilepsy health care for adult patients from Central and Eastern European Union Countries - A survey of members of the Central Europe Epilepsy Experts Working Group”
 elaborat în anul 2013, gestionarea epilepsiei constituie o povară financiară semnificativă pentru sistemele de sănătate din Europa Centrală si de Est; în Polonia, Cehia, Estonia, Bulgaria, Lituania, România, Slovenia, Ungaria, Slovacia, Letonia, pacienţii cu epilepsie se adresează pentru tratament neurologilor
, în anul 2013, numărul specialiştilor per 100.000 de oameni varind de la 4,2 în Slovenia la 14,4 în Letonia. În niciuna dintre ţările participante la studiu nu exista un program special de formare în domeniul epileptologie.

Stabilirea diagnosticului şi procesul terapeutic revin în responsabilitatea deplină a neurologului; pacientul are contact de regulă cu un specialist de medicină de urgenţă, care apoi îl îndreaptă către un medic specialist; în Letonia, datorită listelor lungi de aşteptare în vederea obţinerii unei consultaţii la medical neurolog, pacienţii epileptici sunt trataţi în cadrul cabinetelor de psihiatrie.
Sistemul de rambursare a plăţii medicamentelor antiepileptice variază de la o ţară la alta; în Bulgaria, Cehia, Estonia, Letonia şi Slovacia se practică decontarea 100% a medicaţiei; în unele ţări din Europa de Sud-Est este facilitată pacienţilor rambursarea integrală, pe când în alte state sunt aplicare diferite criterii de selecţie în cazul rambursării precum vârsta pacientului, tipologia crizei, marca şi dozajul unui anumit medicament; spre exemplu, în Polonia, tratamentul adjuvant cu medicamente de generaţie nouă este rambursat doar în cazul pacienţilor cu epilepsie rezistentă la tratamentul medicamentos. De cele mai multe ori sistemele de sănătate din ţările estice îi obligă pe medici să prescrie medicamente generice; cu excepţia Poloniei şi Slovaciei, rambursarea genericelor constituie preţul de referinţă acoperit de asigurator.
Cazurile de epilepsie rezistentă la tratamentul medicamentos revin în competenţa centrelor specializate în tratarea epilepsiei; criteriul de bază utilizat în stabilirea rezistenţei la medicamentele antiepileptice îl reprezintă eşecul tratamentului medicamentos cu cel puţin două antiepileptice pentru o perioadă de câteva luni; singura excepţie este înregistrată în Bulgaria, unde un centru unic specializat în epileptologie poate confirma diagnosticul de epilepsie rezistentă la tratamentul medicamentos, pacienţilor fiindu-le decontat integral tratamentul (inclusiv cu medicamente de ultimă generaţie).
Bulgaria, Cehia, Estonia, Ungaria, Lituania, Polonia şi România deţin centre de chirurgie a epilepsiei; timpul de aşteptare pentru o astfel de intervenţie chirurgicală variază de la două săptămâni la trei ani; proporţia de pacienţi consideraţi eligibili pentru efectuarea unei astfel de operaţii variază într-un an de la 20% la 100%; costul efectuării unei astfel de intervenţii este acoperit în toate ţările participante la studiu de către sistemele de asigurări medicale; procedurile chirurgicale efectuate în afara ţării pot fi decontate în integralitate în Bulgaria, Slovacia şi Slovenia.
Procedura stimulării nervului vag şi tratamentul prin intermediul dietei ketogenice sunt rar aplicate în Sud-Estul Europei. La data efectuării studiului (2013), Slovacia era singura ţară care deţinea un registru naţional al pacienţilor epileptici, iar Letonia nu beneficia de niciun fel de date/documente cu privire la incidenţa epilepsiei.
Irlanda reprezintă un model de îngrijire a pacienţilor epileptici
. În Irlanda, s-a constat că, de regulă, pacienţi epileptici sunt internaţi în cadrul unităţilor medicale secundare sau terţiare (cu cel mai înalt grad de specilizare) prin intermediul Departamentului Primiri Urgenţe. În ciuda numărului mare de internări, studiile au arătat faptul că majoritatea pacienţilor epileptici sunt internaţi inutil în cadrul spitalelor, iar tratamentul prescris în unităţile medicale se dovedeşte de multe ori a fi ineficient. Adulţii şi copii diagnosticaţi cu epilepsie înregistrează o rată a mortalităţii de 2-3 ori mai mare decât restul populaţiei. Riscul decesului este mai mare în primii doi ani de la diagnosticare. Persoanele suferinde de epilpsie rezistentă la tratament medicamentos sunt predispuse la moarte subită (SUDEP) generată de complicaţiile unei afecţiuni care se caracterizează prin crize continue sau repetitive cunoscută ca şi Status Epilepticus (SE).

În acest context, în Irlanda functionează modele de îngrijire a pacientului epileptic, care pun un accent deosebit pe managementul bolii cronice, respectiv a crizelor şi promovează un stil de viaţă sănătos prin intermediul:

· acordării de asistenţă specializată în epilepsie la nivelul serviciilor medicale primare; în urma studiilor s-a observat o îmbunătăţire a vieţii pacienţilor epileptici atunci când sunt supravegheaţi de o asistentă medicală specializată în epilepsie;

· sprijinirii pacientului în vederea autoadministrării tratamentului şi auto-gestionării stilului de viaţă; se doreşte o schimbare de paradigma medicală dinspre paternalism şi dependenţa pacientului de unităţile spitaliceşti către responsabilizarea şi educarea pacientului vis-á-vis de adoptarea unui stil de viaţă sănătos şi a unei mai bune gestionări a factorilor stresori, declanşatori ai convulsiilor; 

·  dezvoltării unui model de management al pacienţilor epileptici prin intermediul sistemului de îngrijire primară, respectiv a medicilor generalişti; crearea de planuri individuale de îngrijire pentru pacienţii epileptici; întocmirea de protocoale generice şi liste de verificare pentru tratamentul crizelor acute şi bolilor cronice; menţinerea unor legături strânse între serviciile de îngrijire primară şi centrele pentru epileptologie în vederea obţinerii de consultanţă de specialitate în regim de urgenţă;

· adoptării de către clinici a modelului fişelor electronice pentru pacienţi (“electronic patient records”) în vederea unei comunicări mai rapide şi eficiente privind diagnosticul pacienţilor şi accesarea tratamentelor; implementarea unei reţele securizate a fişelor electronice ale pacienţilor epileptici, care poate fi accesată de toate clinicile autorizate, indiferent de locaţie, s-a dovedit a fi cea mai efficientă şi rentabilă metodă de a răspunde rapid nevoilor acestor pacienţi cronici.

Un alt exemplu de centru specializat în epileptologie se află în Olanda, unde funcţionează Centrul Academic pentru Epileptologie
. 
În cadrul Centrului, epilepsia este tratată ca o maladie asociată altor tulburari cerebrale. Conform statisticilor Centrului, epilepsia ca tulburare cronică se regăşeste cu aproximaţie la 9% până la 32% dintre pacienţii cu handicap mintal, la 30% dintre copiii diagnosticaţi cu encefalopatie infantilă şi la aproximativ 50% dintre copii cu ambele afecţiuni, precum şi la 11% - 25% dintre copiii cu tulburări de autism. Copiii care prezintă handicap multiplu beneficiază de tratament multidisciplinar pentru epilepsie, fiindu-le necesare internări pe perioade mai lungi de timp. 
Centrul Academic pentru Epileptologie se adresează următoarelor tipuri de pacienţi:
· copiilor şi adultilor cu crize a căror natură nu este determinată, fiind susceptibili de epilepsie;

· copiilor diagnosticaţi cu epilepsie; copiilor care manifestă dificultăţi la şcoală şi probleme la învăţare, precum şi copiilor care au stagnat în dezvoltare;
· copiilor care se află în tratament pentru epilepsie;

· adulţilor cu suspiciune de epilepsie şi persoanelor cu retard; 
· copiilor şi adulţilor care urmează să efectueze un tratament chirurgical al epilepsiei;

· copiilor şi adulţilor epileptici care au nevoie de sprijin pentru a învăţa, a trăi, a lucra sau/şi a face faţă acestei maladii.
În cadrul Centrului, pacienţii beneficiază de monoterapie, iar celor care nu răspund la tratament li se aplică politerapia, medicii selectând doza combinată de medicamente care poate ţine sub control crizele de epilepsie. Centrul este dotat cu propriul laborator clinic, unde în urma analizelor sangvine, este testată eficienţa medicamentelor şi personalizat tratamentul în functie de nevoile fiecărui pacient. 
Pe lângă tratamentul efectiv, pacinţii beneficiază în cadrul Centrului de diferite tipuri de suport psiho-social. Cu ajutorul unui asistent social, a unui asistent medical specializat în epilepsie sau chiar a unui psiholog, pacienţii învaţă să-şi accepte boala şi să facă faţă restricţiilor determinate de diagnostic în viaţa de zi cu zi. Copiii epileptici care manisfestă dificultăţi în procesul de învăţare sunt consiliaţi cu ajutorul unei echipe multidisciplinare fie prin intermediul vizitelor la domiciliu sau la clinică, fie prin intermediul consultaţilor telefonice acordate părinţilor la nevoie. Scopul programului “Practical pedagocical home help” (PPT) este acela de a susţine părinţii în creşterea unor copii independenţi. De asemenea, pacientii cu vârsta peste 16 ani se pot adresa Centrului în cadrul programului “Epilepsy, work and schooling”, unde sunt consiliaţi de către o echipă multidisciplinară formată dintr-un neurolog, psiholog, asistent social, consultant în resurse umane, reprezentanţi ai unor autorităţi şi ai angajatorilor. Pacienţii beneficiază de examinarea capacităţii de muncă, a persoanalităţii, de informaţii cu privire la locurile de muncă, precum şi de pregătire psihologică şi chiar educaţională. 
Şi nu în ultimul rând, pacienţii beneficiază de mai multe ori pe an de Programul “Epilepsy programme lasting four days” (VEP), în cadrul căruia se pot interna în Centru împreună cu partenerul lor de viaţă în vederea obţinerii de informaţii şi consiliere cu privire la efectele psiho-sociale ale epilepsiei.
În prezent, Centrul Academic pentru Epileptologie beneficiază de 575 de paturi şi 1050 de angajaţi, aflându-se în continuă expansiune şi căutare de personal calificat. 
În Franţa, a fost elaborat în anul 2016 un Ghid cu răspunsuri la nevoile personelor cu epilepsie
 de către Casa națională de solidaritate pentru autonomie
. În cadrul Ghidului se face disticția între mai multe categorii de persoane epileptice în funcţie de tipologia crizei:
- Crize care perturbă activitatea (circa 70%), având printre caracteristici: spontane și bengine, mai puțin de două crize pe an, fără spitalizare sau stare de rău epileptic, crize nocturne fără spitalizare;
- Crize care pertubă activitatea (10-20%)  - crize nocturne care perturbă activitatea diurnă, crize diurne fără rănire sau stare de rău epileptic, dar care perturbă activitatea;

- Crize care pun persoana respectivă în pericol de deces (mai puțin de 20%).
Consecințele acestora sunt variabile funcție de persoană și ating domenii variate (viața domestică, socială, școlară sau profesională), prin limitarea sau împiedicarea executării activităților cotidiene sau a celor profesionale. Consecințele se conjugă și se agravează reciproc.
Evaluarea situațiilor și identificarea nevoilor persoanelor cu handicap sunt în sarcina unor echipe pluridisciplinare constituite în cadrul Caselor departamentale pentru persoanele cu handicap. Demersul este centrat atât pe concepte, cât și pe instrumentele constituite prin lege (inspirate din clasificarea internațională și având ca scop identificarea nevoilor persoanelor cu handicap în ceea ce privește repercusiunile asupra vieții lor, în cazul în care există o alterare durabilă a stării lor psihive, cognitive, mentale sau fizice). 
În cadrul Codului acțiunii sociale și familiei sunt prevăzute următoarele articole cu privire la persoanele bonave de epilepsie:
 
Art. L 146-8 prevede „o echipă pluridisciplinară evaluează nevoile compensatorii ale persoanelor cu handicap și incapacitatea permanentă a acestora, pe baza unui proiect și a definițiilor prevăzute prin lege și propune un plan personalizat de compensare pentru handicap;

Art. 146-27 prevede că echipa pluridisciplinară reunește profesioniși în medicină sau paramedici; când este vorba despre elevi trebuie să cuprindă  și un specialist din învățământ;

Art. L 146-9 prevede că o comisie ia, pe baza evaluării echipei pluridisciplinare, a dorințelor exprimate de persoana cu handicap sau reprezentatul legal, a planului personalizat de compensare, deciziile referitoare la ansamblul drepturilor acestei persoane.
Chiar dacă nu este pus sau confirmat un diagnostic clar, în situația în care este confirmată alterarea funcțiilor, sau dacă există consecințe asupra vieții persoanei in cauză, situațiile acestea pot fi incluse în cîmpul de definire al handicapului. Evaluarea nu trebuie să se limiteze la culegerea elementelor strict necesare pentru a se pronunța asupra eligibilității unei anume prestații solicitate, ci trebuie să ia în calcul diferitele dimensiuni al situației unei persoane cu handicap. Trebuie, de asemenea, să fie luate în calcul și alte demersuri efectuate asupra respectivei persoane. Toate aceste elemente trebuie să se bazeze pe Gidul evaluării nevoilor de compensare ale persoanelor cu handicap (GEVA). 

GEVA structurează demersurile de evaluare, pe baza principiilor definirii handicapului și dreptului la compensare. Nu permite evaluarea nevoilor persoanelor cu handicap codificat pentru a primi răspunsuri standardizate, ci organizează colectarea datelor pentru a obține o descriere clară a situației handicapului, pe baza datelor oferite de membrii echipelor pluridisciplinare. Utilizarea Ghidului trebuie adaptată situațiilor individuale, caracteristicilor individuale ale mediului în care persoana cu handicap trăiește. 

Pe baza Ghidului se pot identifica: 
-limitările acțiunilor și restricțiilor în ceea ce privește participarea la viața socială. Demersul privind activitățile pesoanelor cu handicap nu se limitează doar la dimensiunea biomedicală a handicapului, centrată pe persoană, ci poate pune în evidență interacțiunea cu mediul;
-sublinierea elementelor complementare asupra dimensiunilor handicapului (caracteristicile individuale, medicale sau psihologice, sau cele de mediu uman sau fizic în care trăiește respectiva persoană;
- informații care pun în evidență diferitele nevoi de compensare.
Această primă etapă esențială din cadrul procesului de evaluare necesită cooperarea cu o serie de parteneri care însoțesc sau intervin în viața persoanei cu handicap: familia sau profesioniștii implicați.

Identificarea nevoilor constituie a doua etapă a procesului. Nevoile sunt definite ca abateri de la ceea ce se așteaptă de la persoanele fără probleme de sănătate, diferențe care țin cont de contextul și viața persoanei cu handicap, așteptările, dorințele și aspirațiile sale (proiecte).
Ca pentru toate situațiile de handicap, pentru persoanele cu epilepsie, nevoile identificate de echipele caselor de sănătate pot fi referitoare la: sănătate, acces la îngrijirile somatice sau fizice, autonomie pentru întreținerea personală, pentru interacțiunea cu ceilalți, mobilitate, luarea de decizii adaptate la securitate, participare la viața socială (acces la drepturile cetățenești, viața într-un imobil și desfășurarea de activități casnice, inserția socială și profesinală, exercitarea rolului său social, gestionarea resurselor economice proprii.

Pentru a elabora propuneri viabile, echipele pluridisciplinare trebuie să dispună de informații referitoare la alterarea funcțiilor și mai ales la modalitatea în care această alterare influențează viața cotidiană, socială, școlară sau profesională.

Alocația pentru educație a copilului cu handicap
Alocația pentru educație a copilului cu handicap este destinată a compensa costurile de educație și de îngrijire. Un supliment la alocație poate fi acordat dacă copilul prezintă un handicap a cărui natură sau gravitate necesită cheltuieli speciale sau necesită recursul frecvent la ajutorul unei alte persoane. Alocația este atribuită pentru o durată de cinci ani, în situația în care gradul de incapacitate permanentă este cuprins între: 

· 50 și 80% și dacă copilul are nevoie de servicii medico-sociale, dacă beneficiază de un tip de școlarizare adaptat, legat de un handicap (unități pentru incluziune școalară, ajutor umanitar, școli speciale de nivel gimnazial sau profesional, serviciu de asistență pedagogică la domiciliu); 
· egal sau mai mare de 80%.
Nu este însă specificată clar epilepsia în criteriile de atribuire a alocației și suplimentelor acesteia. Trebuie luat în considerare ansamblul reprecusiunilor și constrângerilor asociate acesteia. Pentru atribuirea alocației, prima problemă care se pune este aceea a gradului de incapacitate.

Alocațiile pentru adulții cu handicap

Alocația pentru adulții cu handicap permite asigurarea unui venit minim pentru adultul aflat în situație de handicap care nu poate exercita o activitate profesională care să-i asigure un venit suficient. Aceasta poate fi completată cu un suplimentul pentru viața independentă. Primirea alocației necesită îndeplinirea a patru criterii: incapacitate, vârstă (persoane mai mari de 20 de ani sau cele între 16 și 20 de ani nu sunt considerate eligibile pentru a beneficia de prestații familiale), naționalitate și resurse. Ultimele trei criterii sunt în competența organismelor plătitoare, nu a caselor pentru persoanele cu handicap.

Pentru a beneficia de dreptul la alocație, persoana în situație de handicap trebuie să aibă un grad de incapacitate permanentă determinat pe baza ghidului de evaluare a deficiențelor și incapacității persoanelor handicapate, respectiv între 50 și 80% și să prezinte o restrângere substanțială și durabilă a capacității de muncă (art. 821-2 din Codul securității sociale), sau egală sau superioară cu 80% (art. 821-1 din Codul securității sociale).

În ceea ce privește epilepsia, datorită eterogentității cazurilor, nu se poate vorbi despre o situație unitară în ceea ce privește îndeplinirea criteriilor pentru alocație. Pentru a se ajunge la o situație unitară, trebuie avută în vedere specificitatea fiecărei situații. În egală măsură trebuie luată în considerare posibilitatea accesului la muncă sau de menținere în activitate. Deși nu este specificată expres epilepsia pentru atribuirea alocației, fiind necesară luarea în considerare a ansamblului situațiilor, criteriile existente în Ghidul pentru eligibilitate permite aplicarea deciziilor în cazul persoanelor cu epilepsie. 

Ajutorul uman

Acest element permite acordarea de ajutor pentru un număr specific de acte. Timpul necesar pentru fiecare dintre aceste acte este determinat în manieră individualizată. Pentru epileptici, acest ajutor se acordă pentru actele de bază și pentru supraveghere, în funcție de gradul de limitare a activităților, de alterarea funcțiilor. 

Pentru supraveghere plafonul prevăzut este de trei ore pe zi, ca atare nu poate fi singura măsură de ajutor, ci trebuie completată cu măsuri sanitare sau medico-sociale. În cazuri speciale, cumulul timpului pentru supraveghere cu cel pentru acte esențiale poate merge până la 24 de ore. 

Pentru obligațiile școlare este vorba despre un timp în concordanță cu nevoile educative, iar orele respective se adaugă celor atribuite pentru acte esențiale și pentru supraveghere.

Nu există reglementări specifice pentru cei cu epilepsie. Ajutorul uman este luat în calcul în limita actelor finanțabile și timpului reglementat, dacă răspunde nevoilor referitoare legate de limitarea activităților sau restrângerea participării sociale din cauza alterării funcțiilor de bază ale persoanelor în cauză.

Ajutor tehnic

Codul acțiunii sociale și familiei (anexele 2-5) face precizări cu privire la beneficiarii ajutorului tehnic. Acesta trebuie utilizat frecvent sau regulat, adaptat nevoilor persoanelor care sunt capabile să utililizeze cea mai mare parte a funcționalităților ajutorului tehnic. 

Chiar dacă anumite categorii de utilități care se încadrează la ajutor tehnnic sunt destinate persoanelor cu epilepsie (de exemplu dispozitive de alarmă sau de detectare a căderii în cazul unei crize, dispozitive pentru a aminti sau urmări luarea medicamentelor, căști de protecție, perne antisufocare), nu există specificări clare pentru aplicarea acestor reglementări sau tarifarea acestor elemente strict pentru persoanele cu epilepsie.

Ajutoarele tehnice sunt luate în considerarea dacă răspund nevoilor legate de limitarea activității sau de restricționarea participării la diferite activități sau alterarea funcțiilor de bază. 
Ajutoare legate de amenajarea locuinței, de procurarea de vehicule sau de costurile legate de transport.
În ceea ce privește amenajarea locuinței, Codul acțiunii sociale și familiei precizează obiectivele acestor amenajări, tipul și caracteristicile acestora, condițiile pentru a beneficia de ajutor, sancțiunile în cazul în care locuința nu este amenajată.

Pentru persoanele cu epilepsie, amenajarea locuinței se poate dovedi o necesitate pentru a răspunde nevoilor identificate, legate de limitarea activităților sau alterarea funcțiilor fundamentale. În egală măsură, amenajarea poate răspunde nevoilor de securitate a persoanei vizate (uși culisante cu deschidere spre exterior, scări securizate). 

Nu există nicio specificare referitoare la aplicare acestor reglementări în cazul persoanelor cu epilepsie.

În ceea ce privește amenajarea vehiculelor și costurile de transport, acestea pot fi efectuate pentru a răspunde nevoilor care decurg din alterarea funcțiilor motorii în principal. 

Caraceteristicile epilepsiei, frecvența, evoluția și eventualii factori declanșatori sunt luați în calcul pentru a determina capacitatea persoanelor vizate de a conduce. Pentru permisele de catergoria A, B, B-E, pentru o persoană considerată fi epileptică se cere un control medical periodic, pentru anumite categorii de epileptici. Cei care au crize zilnice nu pot conduce. Oricum, nu există reglementări specifice pentru persoanele cu epilepsie în ceea ce privește amenajarea vehiculelor. 

Răspunsuri la problemele legate de școlarizare

Pentru că se încadrează în dreptul oricărui elev de a participa la cursuri, chiar dacă se află într-o situație de handicap, nu este necesar să se solicite sistematic asistența centrelor pentru persoane cu handicap. Dar, în completarea măsurilor de drept comun, pot fi necesare măsuri specifice pentru a se asigura răspunsul adecvat la nevoile copiilor și adolescenților cu epilepsie. În acest caz se adresează solicitare expresă caselor departamentale pentru persoanele cu handicap de către familie sau reprezentantul legal.

În acest caz, copilul poate beneficia de un proiect personalizat pe parcursul anilor de școală.

În cadrul acestuia foarte importantă poate fi adaptarea pedagogică, care se poate manifesta la nivelul adaptării timpului școlar în funcție de indicațiile medicale, adaptarea la nevoile celor cu tulburări de motorii, de mișcare etc., timp suplimentar pentru executarea sarcinilor școlare sau controlul adaptat al cunoștinețlor, limitarea timpului de utilizare al computerului și impunerea de pauze pentru elevii epileptici fotosensibili.

Pe toată durata activităților școlare, elevii cu handicap pot beneficia de un ajutor individual din partea unui personal specializat. Ajutorul nu se referă în mod specific la elevii cu epilepsie, ci derivă din acele caracteristici ale handicapului în general care pot fi aplicabile și în cazul epilepsiei.

Pentru persoanele cu vârste cuprinse între 0 și 20 de ani funcționează un Serviciu de educație specială și îngrijire la domiciliu, serviciu medico-social de proximitate. Orientarea către acest serviciu se face în funcție de nevoile specifice ale fiecărui copil. Nu este sistematic pentru toți copiii cu epilepsie, dar este în funcție de tipul și nivelul consecințelor asociate fiecărei deficiențe.

La acestea se adaugă școlarizarea la domiciliu, școlarizarea în instituții de învățământ speciale (unități de învățământ adaptat).

Răspunsuri legate de problema menținerii în activitate

Angajarea sau menținerea în activitate a unei persoane cu epilepsie necesită evaluarea exactă a situației individuale în mod obiectiv, trebuie luate în considerare manifestările epilepsiei și interacțiunile posibile cu locul de muncă și mediul profesional. S-ar putea include în amenajările la locul de muncă adaptarea orarului și ritmului de lucru, utilizarea de filtre pentru ecrane și limitarea duratei de utilizare, folosirea utilajelor care au funcție autonomă limitată, telemunca.

La modul general, o muncă izolată, la înălțime, cu mașini periculoase sau în apropierea apei este de evitat, după cum este de evitat munca de noapte, ca și activitățile neregulate.

Este de dorit ca activitatea acestor persoane să nu fie izolată și să existe posibilitatea de a se lua măsurile ncesare în cazul unei crize.
Recunoașterea calității de lucrător cu handicap se face în baza revederilor art. L. 5213-1 din Codul muncii, care prevede că toate persoanele a căror capacitate de a obține și păstra un loc de muncă este redusă datorită alterării uneia sau a mai multe funcții fizice, senzoriale, mentale sau psihice au dreptul la această recunoaștere, pe o durată cuprinsă între unu și cinci ani.

Beneficiile se referă la dreptul legal de a fi angajat, susținere din partea rețelei specializate de plasare în muncă, acces la un loc de muncă adaptat nevoilor, acces la stagii de formare profesională sau reeducare profesională, acces la funcții publice prin concurs sau prin recrutare contractuală specifică.

Recunoașterea calității de lucrător cu handicap poate să conducă la luarea în considerare a persoanelor cu epilepsie pentru acces și menținere în muncă.

Este de precizat faptul că în unele sectoare activitatea este strict reglementată pentru persoanele cu epilepesie (personal din securitate, căile ferate, pompier profesionist, serviciul activ al poliției naționale, personal militar), iar accesul la altele este interzis (personalul navigant din companiile aeriene, șofer pe mașini grele, scafandru profesionist etc).

Serviciile medico-sociale sunt destinate persoanelor cu handicap care domiciliază acasa și vizează să faciliteze inserția socială și dezvoltarea sau menținerea autonomiei. Aceste servicii pot interveni la domiciliul în cazul persoanelor cu epilepsie, înainatea sau după manifestarea unei crize. Dar, în funcție de caracteristicile epilepsiei, aceste servicii se pot dovedi inadecvate pentru necesităților anumitor persoane cu epilepsie. În acest caz, poate fi mobilizat un serviciu medico-social specific pentru epilepsie.

În situație în care persoana cu epilepsie se află într-o instituție medico-socială, datorită specificului bolii poate apărea necesitatea angajării unei infirmiere specializate, 24 de ore din 24.

În Romania nu se cunoaşte un număr real al pacienţilor cu epilepsie. Avem doar estimările Organizaţiei Mondiale a Sănătăţii (care variază de la 0,8% în ţări dezvoltate la 4.3% în ţări din Africa). Medicii cu experienţă din România aproximează existenţa a 200.000 de pacienţi înregistraţi şi a unui total estimativ de 400.000 pacienţi (Vezi Infografic Ro). Lipsa unui registru naţional al pacienţilor cu epilepsie face aceste aprecieri foarte dificile.
Conform Societăţii Române Împotriva Epilepsiei (SRIE)
, o asociaţie profesională puternică care reuneşte medici din specialităţi diferite (neurologie, neurologie pediatrică, electrofiziologie, etc), asistenţi medicali, tehnicieni având interes în îngrijirea pacienţilor cu epilepsie, învăţământ sau cercetare în domeniul epileptologiei şi membru cu drepturi depline ILAE, pacienţii români cu epilepsie rezistentă se confruntă, extrem de des, cu problema accesului la medicamente de ultimă generaţie, terapii care ar putea asigura controlul crizelor. SRIE militează pentru includerea pe listele de compensare a medicamentelor de ultimă generaţie înregistrate în ţară şi pentru creşterea fondurilor pentru dotări şi specializarea neurologilor.


Conform SRIE, pacienţii necesită consulturi multidisciplinare – neurolog/neurolog pediatru, neuroimagist, neurofiziolog, psiholog, psihiatru şi, uneori, specialişti din alte meserii sunt absolut indispensabili în ducerea la bun sfârşit a tratamentului, de exemplu fizicieni în cazul chirurgiei epilepsiei.


De asemenea, SRIE susţine înfiinţarea unui program special de formare în domeniul epileptologiei, care să fie acceptat de Ministerul Sănătăţii – competenţă în domeniul epileptologiei.

Una dintre principalele probleme semnalate de SRIE este stigmatizarea, faptul că epilepticii sunt priviţi ca paria de către oamenii fără epilepsie, existând un impact major asupra accesului la educaţie şi asupra angajării. O altă problemă este cea a compensării medicamentelor, anumite medicamente nefiind incluse pe listele de compensări. Accesul constant la acelaşi medicament este o altă problemă de care se lovesc persoanele cu epilepsie.
În cadrul CNAS
 funcţionează Subprogramul de diagnostic şi tratament al epilepsiei rezistente la tratamentul medicamentos
. Subprogramul se adresează  pacienţilor cu epilepsie rezistentă la tratament medicamentos care necesită tratament microchirurgical precum şi acelor pacienţi pentru care tratamentul epilepsiei rezistente la tratamentul medicamentos prin implantarea unui stimulator al nervului vag reprezintă o soluţie. Pacienţii sunt selectaţi pe baza următoarelor criterii de eligibilitate:

 
 - bolnavi (copii şi adulţi cu vârsta cuprinsă între 8 şi 45 ani) diagnosticaţi cu epilepsie focală farmacorezistentă care acceptă riscurile intervenţiei neurochirurgicale pe baza consimţământului informat şi care nu prezintă boli asociate severe (insuficienţe de organ, neoplazii progresive) care cresc riscurile intervenţiei sau minimalizează beneficiile;

   
 - bolnavi cu epilepsie rezistentă la tratament medicamentos definită ca imposibilitatea stopării recurenţelor crizelor epileptice în pofida tratamentului medicamentos instituit după două tentative terapeutice cu medicaţie antiepileptică, corect selectată şi dozată adecvat, într-o perioadă de 2 ani;

  
 - bolnavi care prezintă intoleranţă la tratamentul medicamentos anticonvulsivant (bolnavi polialergici).

Începând cu anul 2013, la Cluj, a fost înfiinţată o reţea de telemedicină în epilepsie
, care vine în ajutorul pacienţilor epileptici cu o abordare modernă, bazată pe colaborarea cu medici din alte specialităţi – imagistică, endocrinologie, neurologie, boli infecţioase, gastro-enterologie, medicină de laborator şi care, cu ajutorul aparaturii de ultima oră, poate diagnostica şi trata pacienţi din toată ţara.

� � HYPERLINK "http://www.cdep.ro/intranet/mof/partea1/2010/0631.pdf" ��http://www.cdep.ro/intranet/mof/partea1/2010/0631.pdf�


� � HYPERLINK "http://www.globalcampaignagainstepilepsy.org/activities/other-initiatives/epilepsy-legislation/" ��http://www.globalcampaignagainstepilepsy.org/activities/other-initiatives/epilepsy-legislation/�


� � HYPERLINK "http://www.ilae.org/" ��http://www.ilae.org/�


� � HYPERLINK "http://onlinelibrary.wiley.com/doi/10.1111/j.1528-1157.1997.tb01224.x/pdf" ��http://onlinelibrary.wiley.com/doi/10.1111/j.1528-1157.1997.tb01224.x/pdf�


� � HYPERLINK "http://www.seizure-journal.com/article/S1059-1311(13)00066-6/pdf" ��http://www.seizure-journal.com/article/S1059-1311(13)00066-6/pdf�





� � HYPERLINK "http://www.hse.ie/eng/about/Who/clinical/natclinprog/epilepsyprogramme/EpilepsyModelofCare.pdf" ��http://www.hse.ie/eng/about/Who/clinical/natclinprog/epilepsyprogramme/EpilepsyModelofCare.pdf�


� � HYPERLINK "https://www.kempenhaeghe.nl/Epilepsie/304/321/305/0/0/When-to-refer-to-the-The-Academic-Center-for-Epileptology/" ��https://www.kempenhaeghe.nl/Epilepsie/304/321/305/0/0/When-to-refer-to-the-The-Academic-Center-for-Epileptology/�


� � HYPERLINK "http://www.epilepsie-france.com/uploads/media/CNSA-DT-epilepsie-02-10-2016.pdf" ��http://www.epilepsie-france.com/uploads/media/CNSA-DT-epilepsie-02-10-2016.pdf�


� � HYPERLINK "http://www.cnsa.fr/" ��http://www.cnsa.fr/�


� � HYPERLINK "http://ilae-romania.ro/home/" ��http://ilae-romania.ro/home/�


� Casa Naţională de Asigurări de Sănătate


� � HYPERLINK "http://www.cnas.ro/page/subprogramul-de-diagnostic-si-tratament-al-epilepsiei-rezistente-la-tratamentul-medicamentos.html" ��http://www.cnas.ro/page/subprogramul-de-diagnostic-si-tratament-al-epilepsiei-rezistente-la-tratamentul-medicamentos.html�


� � HYPERLINK "http://epilepsy.ro/web/telemedicina-in-epilepsie/" ��http://epilepsy.ro/web/telemedicina-in-epilepsie/�

